**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PRIPAŽINTO NETINKAMU (NEGALIMU) NAUDOTI VALSTYBEI NUOSAVYBĖS TEISE PRIKLAUSANČIO NEMATERIALIOJO, ILGALAIKIO IR TRUMPALAIKIO MATERIALIOJO TURTO NURAŠYMO IR LIKVIDAVIMO**

2020 m. vasario 20 d. Nr. T1-39

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu ir 48 straipsnio 4 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunkčiu ir atsižvelgdama į Klaipėdos miesto savivaldybės administracijos direktoriaus 2019 m. birželio 26 d. įsakymą Nr. AD2-956 „Dėl turto pripažinimo netinkamu (negalimu) naudoti ir jo nurašymo“, 2019 m. lapkričio 13 d. įsakymą Nr. AD2-1955„Dėl turto pripažinimo netinkamu (negalimu) naudoti“, 2020 m. vasario 5 d. įsakymą AD2-232 „Dėl turto pripažinimo netinkamu (negalimu) naudoti“, Lietuvos Respublikos socialinės apsaugos ir darbo ministerijos 2019-02-19 raštą Nr.(5.1.2-44)SD-934 „Dėl sutikimo nurašyti valstybės turtą“, Lietuvos Respublikos švietimo, mokslo ir sporto ministerijos 2019-10-10 raštą Nr. SR-4127 „Dėl valstybės turto nurašymo“, Lietuvos Respublikos kultūros ministerijos 2019‑10‑11 raštą Nr. R1-6811 „Dėl sutikimo nurašyti valstybės turtą“, Nacionalinės švietimo agentūros 2019‑11‑13 raštą Nr. R1-7666 „Dėl sutikimo nurašyti valstybės turtą“, Lietuvos Respublikos švietimo, mokslo ir sporto ministerijos 2019-11-18 raštą Nr. R1-7781 „Dėl valstybės turto nurašymo“, Klaipėdos miesto savivaldybės taryba nusprendžia:

1. Nurašyti pripažintą netinkamu (negalimu) naudoti valstybei nuosavybės teise priklausantį, Klaipėdos miesto savivaldybės patikėjimo teise valdomą:

1.1. ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos miesto savivaldybės Imanuelio Kanto viešoji biblioteka) (1 priedas);

1.2. nematerialųjį, ilgalaikį materialųjį turtą (turtu naudojasi savivaldybės biudžetinė įstaiga Klaipėdos lopšelis-darželis „Vyturėlis“) (2 priedas);

1.3. ilgalaikį ir trumpalaikį materialųjį turtą (turtu naudojasi savivaldybės biudžetinė įstaiga Klaipėdos „Žaliakalnio“ gimnazija) (3 priedas);

1.4. nematerialųjį turtą (turtu naudojasi Klaipėdos miesto savivaldybės administracija) (4 priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto nurašymą ir likvidavimą.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Evelina Rudaitienė tel. 39 60 31

2020-02-05